- Hindi News
- National
- जलदाय शाखा का औचक निरीक्षण करने पहुंचे सभापति, रजिस्टर में साइन मिले, कार्मिक गायब
जलदाय शाखा का औचक निरीक्षण करने पहुंचे सभापति, रजिस्टर में साइन मिले, कार्मिक गायब
नगरपरिषद स्थित जलदाय विभाग की शाखा में मंगलवार को नगर सभापति कृपा राम सोलंकी औचक निरीक्षण करने पहुंचे। निरीक्षण में जलदाय विभाग की पोल खुल गई। जो सच सामने आया उससे सभापति हैरत में पड़ गए और नाराजगी जताई। यहां कार्यरत 30 में से 28 कार्मिक गायब मिले। जबकि हाजरी रजिस्टर में इन्होंने साइन किए हुए थे। पूछने पर ज्यादातर कार्मिकों के अलग अलग क्षेत्रों में हैंडपंप रिपेयर पर गए होने की बात कही गई। सभापति यहीं नहीं रुके उन्होंने तुरंत क्षेत्रों में पता लगाया तो मालूम हुआ कि कोई भी कार्मिक किसी हैंड पंप को रिपेयर करने नहीं गया। सभी गायब हैं। इस पर सभापति ने गहरी नाराजगी जताते हुए तुरंत जलदाय एईएन पूना राम को मौके पर बुलाया और बोले ये नहीं चलेगा। उन्होंने ज्यादातर कार्मिकों की अनुपस्थिति लगा दी। एईएन को हिदायत दी कि जनता लीकेज से परेशान है और आप लोग हैंडपंप में उलझे हो। कल से वार्ड वार लीकेज निकालने का काम शुरू करने के निर्देश दिए।
जिन कार्मिकों के हैंड पंप रिपेयर करने जाने का कहा। तुरंत वहां फोन करके और आदमी भेजकर पता लगाना शुरू किया। एक भी कार्मिक फील्ड में नहीं है। उन्होंने तुरंत एईएन पूना राम को मौके पर बुलाया और कहा कि जनता शिकायत करे तो कहां? दूसरा जिनके फील्ड में होने की बात कही जा रही है वे भी गायब हैं। झूठ पर झूठ बोल रहे हो। आप लोग रजिस्टर में साइन करके दिनभर गायब हो जाते हो।
हैंडपंप को छोड़ो कल से वार्ड वार निकालो लीकेज: उन्होंनेएईएन को हिदायत दी कि आपको नगर परिषद की ओर से 30 कार्मिक दिए हुए हैं। आप कल से ही शहर के सभी वार्ड वार लीकेज निकालने का काम शुरू करो। मुझे शहर में पानी सड़क पर नहीं घरों में मिलना चाहिए।
अचानक बात करते करते उठे और निरीक्षण करने पहुंच गए, पोल खुली तो सभी हक्के बक्के रह गए
हुआयूं कि सोलंकी मंगलवार दोपहर अपने कक्ष में कुछ पार्षद और अधिकारियों के साथ चर्चा कर रहे थे। वे सीट से उठे और सीधे जलदाय विभाग के कार्यालय पहुंच गए। यहां एक लिपिक बैठा था। लिपिक कुछ पूछता उससे पहले ही सभापति ने उससे हाजरी रजिस्टर मांग लिया। रजिस्टर खोलने से पहले उन्होंने पूछा कि एईएन और बाकी कार्मिक कहां है? बाबू ने कहा कि सभी फील्ड में है। रजिस्टर खोल कर उन्होंने देखा तो 30 में से 28 कार्मिकों के साइन किए हुए थे।
लापरवाही बर्दाश्त नहीं
^शहर में जहां देखो लीकेज की समस्या है। मैं शहर में जनता के बीच रहता हूं। आए दिन लोगों की शिकायतें मिलती है। मुझे तो गंभीरता से लेना पड़ता है। जिम्मेदारों को परवाह करनी होगी। वरना आम लोग हमें अगले मिलेंगे तो खरी खोटी सुनाएंगे। ये सब लापरवाही नहीं चलेगी। इसके लिए कदम उठाने होंगे। कृपाराम सोलंकी, नगर सभापति, नागौर।
नागौर. कार्मिकोंके हाजरी रजिस्टर की जानकारी लेते सभापति।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva